NaiveNeuron/SloPal huggingface dataset:
Oravec, Ján, poslanec NR SR (2022-11-30):
Ďakujem pekne. Ja nemám poznámku k samotnému rozpočtu Eximbanky, ale mám poznámku k tomu, kto by mal rozpočet Eximbanky v Národnej rade predkladať. A som presvedčený, že by to nemal byť minister financií, ale mal by to byť minister hospodárstva. Dôvod je ten, že kedysi bola Eximbanka zadefinovaná ako inštitúcia, ktorá je podriadená ministerstvu financií. Podľa mňa to nie je najlepší nápad a ukázalo to aj súčasné volebné obdobie. Jednoducho Eximbanka a jej činnosť nie je prioritou ministerstva financií. Venuje sa Eximbanke len z toho dôvodu, že Eximbanka poskytuje finančné nástroje, ktoré, samozrejme, majú nejaký dopad na štátny rozpočet, ale samotná činnosť Eximbanky a ten jej zmysel, to znamená podpora exportnej výkonnosti slovenských firiem, je výsostne záležitosťou ministerstva hospodárstva, a preto si myslím, že Eximbanka by oveľa lepšie fungovala a mala by väčší zmysel pre podnikateľov, ak by bola inštitúciou, ktorá by bola v kompetencii ministerstva hospodárstva. Samozrejme, že teraz už s tým sa nedá nič urobiť. Je to téma na diskusiu pre ďalšie volebné obdobie. Ďakujem pekne.
Vaňová, Jarmila, poslankyňa NR SR (2020-09-23):
Ďakujem. Pán podpredseda, ja by som len chcela uviesť, že som dnes prítomná, takže týka sa to ospravedlnenia na začiatku.
R. Madej, poslanec: (2005-06-23):
Vážený pán minister, mal by som doplňujúcu otázku, túto otázku som položil najmä z toho dôvodu, pretože som bol oslovený profesormi z Technickej univerzity vo Zvolene, kde mám informácie, že projekty zamietnuté neboli a išlo asi o 6 alebo 7 projektov, ktoré v súčasnosti stále trvajú, ale finančné prostriedky na tieto projekty v tomto roku vraj uvoľnené nebudú. Ide o projekty, ktoré sú asi na 70 % – aspoň podľa informácií, ktoré som dostal, a myslím si, že ste tieto informácie dostali aj z inej strany – dokončené, skončené, ale údajne finančné prostriedky na túto univerzitu neprišli. Súčasne sa tým aj pýtam, ako je to na iných univerzitách a či všetky tieto projekty, ktoré pokračujú, lebo nemám vedomosť o tom, že by tie projekty, ktoré spomínali, boli zamietnuté, sú to stále ešte živé projekty, či aj niekde inde projekty nie sú v tomto roku vôbec financované, ktoré by síce mali pokračovať. Ďakujem pekne.
Hort, Milan, podpredseda NR SR (2010-08-04):
Ďakujem. Ďalej je prihlásený do faktickej poznámky pán poslanec Juraj Droba. Nech sa páči.
Kotleba, Marian, poslanec NR SR (2018-02-14):
Vážený pán poslanec Dostál, ja som vás počúval, ale ja som nechápal, že teda či žijete v tej istej Slovenskej republike, ako žijem ja alebo teda my, lebo hovorili ste o tých gastarbeiteroch v Nemecku, že neznižujú prácu a neberú domácim prácu, a teda neznižujú mzdu. A ja sa vás potom chcem spýtať, že a prečo vznikajú všetky tie obrovské sociálne nepokoje a prečo vznikajú všetky tie pnutia a tie tendencie vyhradzovať sa voči týmto ľuďom. Asi nie preto, že sú s nimi tí domáci spokojní a že sú s nimi šťastní a že je to nádherné a multikultúrne a úplne úžasné. Čiže neviem, či ste o tom naozaj tak hlboko presvedčený, čo ste hovorili, alebo či len skúšate, ako ďaleko tie vaše myšlienky zájdu. A druhý, druhý taký skvost, čo ste povedali, to bolo o tom starnutí populácie, že je to nezvratné. No je to, žiaľ, v súčasnom nastavení systému, ktorý na Slovensku máme, nezvratné, lebo dnes je človek na poslednom mieste, je tu kapitál, pre vás v SaS-ke je to proste zlaté teľa. Do roku ’89, do roku ’89 tu také starnutie populácie nebolo, to znamená, ten systém fungoval aj s tým, že sa mohli rodiť deti a mohli sa zakladať rodiny a boli zamestnanci tam, kde ich bolo treba. Asi je niečo choré a to choré treba zmeniť, lebo čo je zhnité, treba odťať, len to, na to treba mať istú odvahu. No a, pán poslanec, tá zmienka o tých olympijských hrách a o tej Kuzminovej, to bolo, najprv si človek povie, že úplne mimo, ale dajme si veci do súvisu. Vy ste sem na začiatku schôdze prišli, vy ste sem na začiatku schôdze prišli s tou šesťcípou hviezdičkou a Kuzminovová má izraelský pas. Ja to vnímam, ja to vnímam z vašej strany ako besnú, besnú snahu povedať, že vašich ľudí kritizovať nemožno.
Blanár, Juraj, podpredseda NR SR (2021-06-30):
Pán poslanec Ján Mičovský, nech sa páči. Prihláste sa ešte raz, pán poslanec, s faktickou. Tak, teraz vás technici zapnú. Nech sa páči, môžete hovoriť.
Šípošová, Janka, poslankyňa NR SR (2015-06-25):
Ďakujem. Ja by som len chcela doplniť k tomu výpočtu toho, čo chýbalo a nebolo predmetom záujmu doterajšej rady vlády, ani vlastne tej stratégie a čo sa teraz ako dosť jasne a jednoznačne ukazuje, fenomén násilia. Celé tri roky sa tam snažila napríklad pani podpredsedníčka Jurinová presadiť túto tému. Fenomén násilia bol v rokovaniach a v zámeroch a v pozornosti Rady vlády pre ľudské práva redukovaný na násilie na ženách. Videli sme v sobotu, že násilie neexistuje len na ženách. Fenomén násilia, právo na život bez násilia, právo na ľudskú dôstojnosť sa musí naozaj chápať viac zoširoka. To je všetko, pán predsedajúci.
Kažimír, Peter, podpredseda vlády a minister financií SR (2012-12-17):
Dobrý deň, dámy a páni. Ďakujem veľmi pekne, pani podpredsedníčka, za slovo. Nebudem čítať názov celej zmluvy, aby sme sa nezdržiavali, ale je to naozaj zmluva, ktorá zaväzuje všetky členské krajiny Európskej únie. Zmluva predstavuje súčasť balíka fiškálnych opatrení, ktoré boli prijaté s cieľom posilniť rozpočtovú zodpovednosť v rámci Európskej únie. Členské štáty, ktoré sú signatármi tejto zmluvy, schválili pravidlá regulácie ekonomickej správy v rámci EÚ, vyplývajúce zo zmluvy o fungovaní Európskej únie, a korekčné mechanizmy, ktoré sú kľúčové v tejto časti, a tieto korekčné mechanizmy majú zabezpečiť ich dodržiavanie. Slovenská republika už o krok predstihla ostatné členské krajiny, a to vďaka ústavnému zákonu o rozpočtovej zodpovednosti, ktorý sme tu takto prijímali pred rokom, ešte v roku 2011 a záverečne potom v roku 2012 na januárovej schôdzi. V zmysle zmluvy Slovenská republika musí zaviesť v rámci svojej legislatívy korekčné mechanizmy, a to v priebehu roka odo dňa nadobudnutia platnosti tejto zmluvy. Základná implementácia zmluvy sa vykoná vládnym návrhom zákona o pôsobnosti orgánov Slovenskej republiky pri zabezpečovaní rozpočtovej zodpovednosti, tento zákon nasleduje po rozprave o tejto zmluve. Zmluva je komplementárna so zmluvou, ktorou sa zakladá európsky mechanizmus pre stabilitu, pričom poskytnutie akejkoľvek pomoci z prostriedkov európskeho mechanizmu, tzv. trvalého eurovalu, bude viazané na ratifikáciu, implementáciu tejto zmluvy. Zmluva sa stáva účinnou, ak ju ratifikuje minimálne dvanásť zmluvných strán, ktorých menou je euro. Táto podmienka je už k dnešnému dňu splnená. Dátum nadobudnutia účinnosti zmluvy sa predpokladá, naplnenie tejto podmienky, a je pevne stanovený na 1. január 2013. Zmluva neobsahuje možnosť odstúpenia od tejto zmluvy. Zmluva je medzinárodnou zmluvou, na ktorej vykonanie je potrebný zákon v zmysle čl. 7 ods. 4 Ústavy Slovenskej republiky a nemá prednosť pred zákonmi Slovenskej republiky. Toľko na úvod. Ďakujem.
Sulík, Richard, predseda NR SR (2011-03-31):
Pán poslanec, podpredseda Hort.
J. Burian, poslanec: (2008-01-31):
Pán predseda, poprosím, dajte hlasovať.
Ďurovčík, Emil, poslanec NR SR (2017-10-11):
Áno.
Bugár, Béla, podpredseda NR SR (2019-06-20):
Ďakujem pekne. Otváram rozpravu a pýtam sa, či sa hlási niekto ústne do rozpravy. Dvaja. Končím možnosť sa prihlásiť ústne do rozpravy. Pán poslanec Pčolinský, nech sa páči, máte slovo.
Bugár, Béla, podpredseda NR SR (2019-06-19):
Ďakujem. Dávam slovo spravodajcovi z výboru pre obranu a bezpečnosť pánovi poslancovi Šucovi. Nech sa páči.
Kollár, Boris, predseda NR SR (2020-10-20):
Ďakujem. Evidujem tri faktické poznámky. Ešte prebehneme faktické poznámky, potom dostane slovo pán poslanec s procedurálnym návrhom, pán poslanec Fico. Takže s ďalšou faktickou poznámkou, pán Herák.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Ruch v sále.) Pán poslanec Pročko, prestaňte vykrikovať! (Reakcia z pléna.) Prestaňte vykrikovať! (Hlasovanie.) Prítomných 137, za 62, proti nikto, zdržalo sa 75. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať o bode 53 programu, je to prvé čítanie o návrhu poslankyne Hatrákovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 1629). Poprosím spravodajcu z výboru pre zdravotníctvo pána poslanca Marka Šefčíka, aby hlasovanie uviedol. (Hlasovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1629.)
Hrnčiar, Andrej, podpredseda NR SR (2018-10-16):
Jedna faktická poznámka. Nech sa páči, pán poslanec Antal.
Mizík, Stanislav, poslanec NR SR (2018-11-28):
Ďakujem za slovo. Pán Blaha, práve ste priznali, že naši spojenci vedú vojny. To ste povedal. Ďakujem, pán Blaha, moja reč. A preto treba čím skôr od takýchto spojencov preč. Zaťahujú nás do svojich špinavých vojen a špinavých hier. A to, čo ste vraveli o ponižovaní žien, to je pravda tiež, ale keď to Mizík a Mazurek hovorili, padli pokuty od vášho kolegu Rašiho. Môžete sa pridať do spolku ku Dankovi a Rašimu a poskladať sa nám, aby ste nám vrátili peniaze, po tých tisíc eurách. Tie kvóty spomenul môj kolega Uhrík, to nebudem spomínať. A pripomenul ste aj Švajčiarsko. Tam sa v prípade konfliktu okamžite zmobilizuje celá krajina. Vedia, ako sa chrániť, v každej rodine, kde je muž, je aj zbraň. Je tam vojenská služba, funguje domobrana, aj u nás by sa zišla. Keď predložíme návlch, návrh na zriadenie domobrany, mohli by ste nás podporiť. Ďakujem za slovo.
Grendel, Gábor, podpredseda NR SR (2021-11-11):
Idete to ešte vyšpecifikovať, pán spravodajca, poprosím vás, aby som to nemusel celé skontrolovať.
Mihál, Jozef, poslanec NR SR (2016-05-19):
Ďakujem kolegynke a kolegom za faktické poznámky, ktoré určite obohatili túto diskusiu.
P. Hrušovský, podpredseda NR SR: (2002-02-06):
J. Švec, poslanec: ... prijala rázne stanovisko, aby sa tento konflikt konečne ukončil. Ďakujem pekne.
Hrušovský, Pavol, predseda NR SR (2012-02-03):
Hlasujeme, páni poslanci. (Hlasovanie. Potlesk.) 147 poslancov prítomných, 147 poslancov hlasovalo za návrh. Národná rada Slovenskej republiky návrh zákona schválila. Teraz poprosím pána predsedu výboru ústavnoprávneho, aby Národnej rade predložil návrh hlasovania k prerokovávanému návrhu na voľbu člena Súdnej rady Slovenskej republiky (tlač 615). Páni poslanci, poprosím vás, aby sme krotili emócie a sústredili sa na hlasovanie v ďalšom dôležitom rozhodnutí, ktoré musíme urobiť. Pán poslanec Matej, pán poslanec Matej. Nech sa páči, pán predseda.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 83, proti nikto, zdržalo sa 30, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči výbory a lehoty.
Brocka, Július, poslanec NR SR (2015-10-21):
Pán premiér, chcem oceniť to, že ste prišli na túto schôdzu a dokonca aj takmer s celou vládou v takom plnom počte. Len by som vás chcel poprosiť, keby ste aj zostali, aby ste neutiekli potom veľmi rýchlo. (Reakcia predsedu vlády.) Pán premiér... (Reakcie z pléna.) Pán premiér...
Ďuriš Nicholsonová, Lucia, podpredsedníčka NR SR (2017-03-30):
Dobre. Dobre, tak položím tú otázku. Pán poslanec Kamenický sa pýta: „Vážený pán predseda vlády, koncom marca 2017 vydala Národná banka Slovenska aktuálnu prognózu vývoja slovenskej ekonomiky. Ako túto prognózu hodnotíte?“
Mojš, Milan, poslanec NR SR (2019-06-25):
O bodoch 12 až 14 spoločne.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 129 poslancov, za nikto, proti 79, zdržalo sa 50, hlasovali všetci prítomní. Ani tieto body zo spoločnej správy sme neschválili.
M. Hort, podpredseda NR SR: (2007-10-26):
Teraz vám dá návrh na ďalší postup rokovania tejto schôdze pán predseda parlamentu.
Bugár, Béla, podpredseda NR SR (2011-12-01):
Ďakujem, pán predseda. Teraz dávam slovo spoločnej spravodajkyni z výboru pre financie a rozpočet, pani poslankyni Zuzane Aštaryovej, aby informovala Národnú radu o prerokovaní tohto návrhu vo výboroch. Nech sa páči.
Kamenický, Ladislav, poslanec NR SR (2014-10-30):
Teraz dajte, prosím, hlasovať o bode č. 2 pozmeňujúceho návrhu poslanca Petráša.
P. Paška, predseda NR SR: (2010-03-03):
(Hlasovanie.) 126 prítomných, 76 za, 26 proti, 18 sa zdržalo, 6 nehlasovalo. Návrh sme schválili a o tomto bode programu budeme hlasovať zajtra. Poprosím teraz pána poslanca Róberta Madeja, aby uvádzal hlasovanie v prvom čítaní o vládnom návrhu zákona, ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov (tlač 1509). Pripomínam, že sme v skrátenom legislatívnom konaní.
Kotleba, Marek, poslanec NR SR (2021-02-25):
Tak na pána Suju. Ja som aj v tej rozprave povedal, že ohľadom tých rúšok možno to bude odpoveď pre viacerých poslancov, lebo ja som povedal, že v materskej škôlke deti rúška mať nemusia, ale musia mať rodičia test. Tak je to, hej? Tak je to, taký je stav. Ale na prvom stupni základnej školy musia mať deti rúška, ale rodičia nemusia mať test, hej? Čiže keď je tá rodina zmiešaná, že dajme tomu jedno dieťa je v materskej škole a jedno je v škole, tak potom tam príde taký konflikt, že v škôlke musí mať test, v škole mať nemusí. Ale v jednom rúško musí mať, v druhom nemusí. Čiže podľa mňa je to také nie celkom dokonalé. Potom pán Kočiš, na pána Kočiša, áno, ja som vravel, že šport je ako prevencia ochorení a šport vedie aj k zdravému životného štýlu a k správnej výžive a životospráve. To je celé. A pán Pročko, áno, je medzi nami rozdiel a veľký. Ja neviem, vy tu, ja sa normálne kultivovane chcem o tom baviť a začnete tu kričať. Ja neviem, či máte problém s hlasivkami alebo nejaký zdravotný, ale ja neviem, ja tu normálne niečo hovorím, ak chcete, niečo sa ma pýtajte, ale nekričte tu po mne. Vy nie ste ani môj učiteľ, ani moja mama, ani otec, ani nikto, tak prosím vás, nekričte tu na celú sálu. To je asi tak. (Reakcia z pléna.) Ale Suja na mňa nereagoval. Opýtal sa ma, odpovedal som mu. Vy tu, vy tu húkate, ja neviem, čo sa vám stalo, či máte nejaký úraz alebo, alebo čo. Ale ešte na vás. Ja som chcel povedať, že sa zrušili aj mimoškolské aktivity, nielen telesná výchova, ale aj mimoškolské aktivity, čo boli aj krúžky, či už to boli športové, ale nielen športové, ale umelecké a iné sa porušili. Pán Vons, ja som vravel, že naozaj nájsť nejaký kompromis, lebo... (Prerušenie vystúpenia časomerom.)
Viskupič, Jozef, poslanec NR SR (2013-12-04):
Ďakujem. Áno budem sa venovať, ďakujem za podporné komentáre. Chcem sa venovať dvom. Pán predseda Jarjabek, kritika pre kritiku nebola, ja som hovoril o možnej ambícii ministerstva, čiže, čo sa predpokladám, keď aj by bol nejaký rozpor medzi či centralizovať, alebo necentralizovať, ale určite by sme sa zhodli na tom, že štandardy a možno aj personálne štandardy a ich odborná kvalifikácia by mohlo byť ambíciou ministerstva kultúry. Zároveň poznámky k rozpočtu, ja som predpokladal teda, že bude vyššia miera jednania z hľadiska toho, čo sa podarilo ministrovi pri programovom vyhlásení vlády presadiť priamo do znenia, a to je ambícia, aby kultúra nebola na veky popoluškou rozpočtových, čiže rozpočtových kritérií a podobne. Takže o tom sa môžme sporiť, prečo a ako, a viacej sme to preberali na výbore, kde samostatný odkaz ministerstva kultúry voči ministerstvu financií hovoril o možnom kritickom stave z hľadiska práve platov ľudí, ktorí na ministerstve pracujú, a že sa to už dá hovoriť o havarijnom stave. Čo sa týka pána kolegu Hambálka, ja do galérie prijímam pozvanie, ale ja som v galérii bol aj túto sobotu, vo veľkej synagóge. Bola tam organizovaná beseda TEDx a podobne. Môžme mať rôzne subjektívne názory. Ja som hovoril, ani ja, ani vy nie sme výtvarníci. Tí ľudia, ktorí to hovoria, sú všetci vzdelaní a docenti v odbore výtvarníctvo... (Prerušenie vystúpenia časomerom.)
P. Hrušovský, predseda NR SR: (2003-09-16):
(Hlasovanie.) 124 prítomných, 106 za návrh, 7 proti, 10 sa zdržalo, 1 nehlasoval. Návrh sme schválili. Páni poslanci, ešte je tu jeden návrh pána poslanca Malchárka, nech sa páči, pán poslanec. J. Malchárek, poslanec: Ďakujem, pán predseda. Ja by som v súlade s rokovacím poriadkom v súlade s § 24 ods. 5 chcel v mene troch poslaneckých klubov poprosiť o hlasovanie o procedurálnom návrhu, ktorým by sme vypustili z tejto schôdze bod, podľa nového č. 6, tlač 285, a zaradili ho na rokovanie októbrovej schôdze spolu v rade s bodmi, ktoré prerokúvame v súvislosti s reformou štátnej správy. Myslím, že to je korektné a má to práve túto logiku, že tieto body treba prerokovať v jednom balíku. Čiže tlač 285.
Gröhling, Branislav, poslanec NR SR (2018-05-18):
Dobrý deň. Vážená pani predsedajúca, kolegyne a kolegovia, predkladáme novelu zákona 596/2003 Z. z., je o štátnej správe v školstve a školskej samospráve, ktorá má riešiť ten systémový problém komplikovaného prerozdelenia financovania v školstve na dva zdroje, jeden zdroj z ministerstva školstva a jeden zdroj z ministerstva vnútra. Neprehľadnosť tohto modelu v podstate vyvoláva potrebu potencionálneho zjednotenia financovania školstva, kde rozpočet verejnej správy na roky 2017 – 2019 ukazuje, že v 2017 dosiahli výdavky na vzdelávanie na ministerstve školstva 1,24 mld. eur a výdavky na vzdelávanie z ministerstva vnútra 1,1 mld. eur. V rámci reformy, resp. projektu ESO (Efektívna, spoľahlivá, otvorená štátna správa) ministerstva vnútra došlo okrem iného aj k zmene spôsobu financovania regionálneho školstva. Prostriedky do roku 2013 boli pre školy a školské zariadenia poskytované ich zriaďovateľmi výlučne z kapitoly ministerstva školstva prostredníctvom krajského školského úradu podľa sídla, samozrejme, zriaďovateľa. Výnimky tam predstavovali školy a školské zariadenia, ktorých zriaďovateľmi boli samosprávne kraje. Tým boli finančné prostriedky posielané priamo ministerstvom školstva. Projektom ESO od 2013 sa zrušil tento model financovania a aj metodiky určitým spôsobom a začalo sa uskutočňovať prostredníctvom jednej kapitoly ministerstva školstva, ako aj prostredníctvom druhej kapitoly ministerstva vnútra a tento spôsob financovania slovenského školstva platí doteraz. Môžme povedať, že logicky sa teda financuje z ministerstva školstva, nelogicky je to z ministerstva vnútra. Po piatich rokoch od zavedenia projektu ESO môžme reálne skonštatovať v oblasti školstva, že tento systém ukazuje, že tok, finančný tok prostriedkov plynúci predovšetkým z ministerstva vnútra je veľmi náročné sledovať a tento spôsob sa javí ako absolútne nesystematický a neprehľadný, v dôsledku čoho vzniká naozaj priestor na absolútne neefektívne míňanie financií v prvom rade v oblasti školstva. Naším cieľom je, samozrejme, otvoriť túto diskusiu, aby zjednotenie financovania bolo prioritou, samozrejme, aj metodika riadenia školstva, lebo sme to zažívali v ostatnom období pri rozdeľovaní alebo pri určovaní plánu výkonov pre 
8-ročné gymnáziá, kde dve ministerstvá v rámci metodiky svojich kompetencií si posúvali jednotlivé rozhodnutia a stále sa naťahovalo, kde v prvom rade ten dopad bol na mladých ľudí a žiakov v jednotlivých školách. Takže cieľom je zjednotiť financovanie školstva a my sa môžme potom ďalej rozprávať o tom, že či by to mal byť naozaj ten model s krajskými školskými úradmi, tak ako ich poznáme spred roku 2013, alebo pôjdeme ešte ďalej a toto financovanie by mohlo prejsť kľudne na vyššie územné celky, alebo poďme tým spôsobom, ak budeme mať funkčný systém, že by sme platby a jednotlivé veci a finančné záležitosti mohli posielať priamo na školy, na vybratú skupinu škôl a metodicky budeme posúvať jednotlivé školy v rámci ich kompetencií, aby rozhodovali o tom, čo budú učiť. Ďakujem veľmi pekne za podporu zákona.
Nash, Natália, poslankyňa NR SR (2024-01-19):
Ďakujem pekne za slovo, pán predsedajúci. Ďakujem, Tina, je skvelé, že si sem priniesla tento príbeh a že tu tlmočíš obavy ľudí z ich bezpečnosti. Oni tie obavy majú oprávnene. A ja budem citovať inú superhrdinku, a síce našu pani prezidentku, z jej ešte včerajšieho prejavu, takže spomenula tu aj, prečo dôjde k zvýšenej kriminalite. Štvorkombinácia zásadného zníženia trestných sadzieb, zvýšenia hraníc škody, zmeny v ukladaní podmienečných trestov a zmeny v oblasti premlčania by bola rezignovaním štátu na ochranu svojich občanov na efektívne vymáhanie spravodlivosti a môže znamenať odklon od ochrany princípov právneho štátu. Prerokúvané zmeny totiž majú zásadných vplyv aj na objasňovanie trestných činov, napríklad nasadenie odposluchov alebo agenta sa môže využívať len pri zločine, čo je z definície trestný čin, ktorého horná hranica trestnej sadzby presahuje 5 rokov. Zmenou výšky trestnej sadzby by však mnohé zločiny mali byť kvalifikované už iba ako prečiny a teda nebude možné ani využívanie uvedených prostriedkov. Podľa ľudí z praxe to môže viesť k zvýšenej kriminalite, pretože nová úprava nebude dostatočne plniť svoju preventívnu funkciu. Riziko zo spáchania takýchto trestných činov bude najmä pre páchateľov znalých pomerov neporovnateľne nižšie ako potenciálne benefity z ich spáchania. Ako uviedla pani prezidentka, tak presne takto dôjde k zvýšeniu kriminality, a ja zdieľam rovnaké obavy ako ten príbeh, ktorý nám sem priniesla Tina, tej pani, ktorá sa vážne bojí o svoju bezpečnosť, o svoj majetok, o svoj život. Ďakujem veľmi pekne.
Hrnčiar, Andrej, podpredseda NR SR (2016-09-20):
Končím možnosť prihlásiť sa s faktickými poznámkami, nie sú žiadne. Chce, vyhlasujem všeobecnú rozpravu za skončenú. Nech sa páči, pán navrhovateľ chce zaujať stanovisko k rozprave.
B. Bugár, podpredseda NR SR: (2002-02-08):
M. Cagala, poslanec: Vážený pán predsedajúci, dámy, páni. Krátko k tomu, čo hovoril, kolega Mikloško. Ja plne súhlasím aj s jeho slovami, ale, samozrejme, všetko to je na požiadavku nie nás, nie je to vymyslené tu v parlamente, ale samotných študentov, rady študentov, z akademického senátu a takisto mesta, tam primátor aj mnohí mestskí poslanci sú zastúpení v senáte a títo svoj postoj vyjadrili už tam na hlasovaní. Navyše dnes my nesledujeme názov Trenčianska, Trenčianska univerzita zostáva, ale pod názvom ešte pripomenie meno našej slávnej osobnosti. Ďakujem.
B. Bugár, podpredseda NR SR: (2004-06-24):
(Hlasovanie.) Prítomných 134 poslancov, za návrh 133, hlasovania sa zdržal 1. Konštatujem, že bod 12 sme schválili. Nech sa páči. A. Ivanko, poslanec: Áno. Pán predsedajúci, dajte hlasovať spoločne o bodoch 11, 14 a 15 zo spoločnej správy s návrhom gestorského výboru neschváliť ich.
Galek, Karol, poslanec NR SR (2016-09-21):
Dobre, môžem aj takto zareagovať. Ďakujem pekne za tieto otázky. Tak dostanem sa najprv k tej prvej, my sa bavíme o mikro elektrárňach, ktoré majú výkon 5 kilowattov. Tá účinnosť, teda keď môžme, keď tu máme nejaký priestor a máme tu aj takúto technickú otázku, v prípade týchto malých, mikro elektrární, ktoré sú vo výške asi ôsmich metrov, zďaleka nedosahuje účinnosti tých veľkých, čo vidíme tuto z hradného kopca, tie majú niekedy 2 400 – 2 600 full load hours, čo sú vlastne hodiny, počas ktorých, ak by sme naakumulovali ich produkciu, tak idú akože na plný výkon. Tieto malé, ony dosahujú tých 600 – 800, čo je naozaj možno iba nejaká jedna pätina, jedna štvrtina. Ony nemôžu byť nejakým hlavným zdrojom, mohli by byť, pokiaľ by ste mali nejaký záložný zdroj a súčasne dostatočne, ktorý by bol súčasne aj dostatočne veľký, ale to by ste veľmi predimenzovali a ekonomicky by sa vám to nikdy nevrátilo. Aj keď je otázka, že či my sa tu musíme baviť o nejakej ekonomike, pretože ja si nemyslím, že tu budú si teraz dávať ľudia kvôli tomu, aby si nejak výrazne znížili účty za elektrinu, alebo aby sa úplne odstrihli od siete, ale skôr to budú takí tí fanúšikovia, ktorí v to veria, prípadne to budú naozaj čisto-čiste tie ostrovné prevádzky, chaty alebo tie telekomunikačné stožiare. Keď teda hovorím o tom, že je tam nejaký výkon 5 kW, povieme, že tam máme nejakých 800 full load hours, tak do roka im to vygeneruje cca tých 4 000 kilowatthodín. Taká priemerná domácnosť má spotrebu tých 3,5, možno 4, čiže bilančne by nám to vedelo vykryť. Ale pokiaľ by sme nemali ten záložný zdroj, tak, pochopiteľne, v čase, ak sme teda pripojení na sieť, v čase prebytku dodávame do siete a v čase, keď si spotrebovávame a nemáme dostatočný výkon, napríklad zrovna nefúka, tak si berieme zo siete. Čiže bilančne by sme si vedeli o nejaké percento, samozrejme, znížiť tú samotnú spotrebu. Čo sa týka finančnej náročnosti, no, neni to lacný špás, preto ja aj tvrdím pri tej účinnosti, že to určite nemá nejakú opodstatnenú návratnosť a aj keby si to niekto aplikoval v rámci toho projektu zelenej domácnosti, tam je, myslím, že maximálna výška podpory 2 550 euro, čo mám takto v hlave. Taká mikro, priznám sa, môže stáť možnože 5-, 6-, možnože 8-tisíc euro. Ono vám to vykryje možno tak dépeháčku, ale keby ste si to mali prepočítavať, že toto mi to vyrobilo, toto mi to ušetrilo, tak sa dostanete možnože na návratnosť niekde 20 – 30 rokov. Životnosť takej elektrárne ja odhadujem na nejakých 20 rokov, pretože sú tam aj nejaké tie pohyblivé časti.
Krátky, Rastislav, poslanec NR SR (2024-02-28):
Gábor, presne tak, staré časy sú nielenže späť, ale majú novú silu a nový šat. Keď si len uvedomíme, že pokiaľ ide o silu argumentu a hľadanie naozaj správnej veci, keby sme si len tak spomenuli na tie dôvody, ktoré sprevádzali to, že potrebujeme to rokovať v skrátenom legislatívnom procese, už to samo osebe bolo absurdné a už to samo osebe vyrušuje človeka, ktorý má rád demokraciu a ktorý chce nájsť to najlepšie riešenie. A nie ešte to, že sa obmedzí právo opozície sa vyjadriť, a to teraz nehovoríme len o akože nejakých takých zákonoch, pretože tu treba urýchliť procesy, to boli úplne kľúčové momenty a úplne kľúčové zákony. Pretože v takomto rozsahu novelizovať Trestný zákon, však to je, to je debata, ktorá má bežať nie týždne, to má bežať mesiace, ak nie väčšinu roka. A to nechcem preháňať. A teraz sa, spomeňme si na rozpočet, hovorí sa mu zákon roka a my sme proste sa nemohli mnohí vyjadriť a vystúpiť k tomu. Takže staré časy sú späť a to, keď si hovoril, že prekonali Mečiara, tak si vôbec nepreháňal, myslím si, že si trafil klinček po hlavičke.
Laššáková, Jana, podpredsedníčka NR SR (2014-05-29):
Pán minister, chcete odpovedať? Nie. Ďakujem vám pekne za odpoveď, pán podpredseda vlády. Ďalšiu otázku, v poradí šiestu, predložil pán poslanec Marián Kéry podpredsedovi vlády a ministrovi zahraničných vecí a európskych záležitostí Miroslavovi Lajčákovi, ktorého zastupuje podľa oznámenia predsedu vlády pán podpredseda vlády Peter Kažimír, a otázka znie: „Vážený pán podpredseda vlády, nedávno ste sa vrátili z návštevy Ruskej federácie, kde ste rokovali s ministrom zahraničných vecí Lavrovom. Aké sú kľúčové závery z týchto rokovaní z pohľadu našich záujmov? A ako vníma Ruská federácia naše postoje v súvislosti s krízou na Ukrajine?“ Pán podpredseda vlády, poprosím vás o odpoveď, ako aj o oznámenie o ukončení odpovede.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 144, za 125, proti nikto, zdržalo sa 17, nehlasovali 2. Konštatujem, že sme tento návrh zákona schválili. Opäť prosím poslanca Kvorku, aby uviedol hlasovanie o bode 8 programu, je to prvé čítanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia (tlač 938). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov , tlač 938.)
Laurenčík, Milan, podpredseda NR SR (2021-07-01):
Pán poslanec Suja, kľud. (Reakcia z pléna.) Pán poslanec, kľud, je mimo sály. Pokračujte, pán poslanec.
Mihál, Jozef, poslanec NR SR (2017-05-18):
Ďalej. Ak je niečo zadarmo a je to moja aktivita, moja prednáška, tak ako si vy robíte, pán podpredseda, prednášky medzi vašimi voličmi, to je nejaká platená reklama, ktorú si ja nemôžem robiť? Takže ešte k tej otázke. Materská matky je 34 týždňov, pokiaľ ide o jedno dieťa. Materská otca je 28 týždňov. Keď to spočítame, musí to ísť po sebe, čiže ak to chcú vyčerpať naozaj naplno, tak je to spolu potom 62 týždňov, keď sa po sebe prestriedajú. No a 62 týždňov, to vlastne znamená, rok má 52 týždňov a ešte nám 10 týždňov zostane, čiže to je vlastne rok plus dva mesiace a ešte jeden týždeň.
Hrnčiar, Andrej, podpredseda NR SR (2019-12-03):
Dávam slovo spoločnému spravodajcovi z výboru pre financie a rozpočet poslancovi Mariánovi Viskupičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2017-02-08):
Nech sa páči, pani poslankyňa Verešová.
Čaučík, Marián, poslanec NR SR (2024-01-25):
Ďakujem pekne. Hovorili ste, pán kolega Grendel, o tom, že tu nastalo masívne mocenské rozhodnutie, obmedzenie možnosti vyjadrovať sa poslancov v prvom čítaní. Ako je to pravda, ale myslím si, že aj to, k čomu sa vieme vyjadriť a vyjadrujeme sa už dva a pol týždňa, rezonuje a bude rezonovať aj ďalej. Ďakujem vám za vaše modelové príklady, ktoré ste priniesli, ktorých autormi sú právnici a ľudia z praxe, ktoré hovoria o tom, čo sa stane, keď ten zákon bude platiť. A nastane to kvôli tomu, čo je tam navrhnuté, kombináciou zmeny sadzieb, dôb premlčania, výšky škody. Ale dávam si otázku, či sme toto nemali riešiť vopred a či aj koalícia, predkladateľ toto nemal riešiť vopred a urobiť to tak, poviem tak obrazne, ako takou pyramídou. Keď sa ohlási zámer nového zákona, tak na začiatku by sa mali vyjadrovať tí, ktorých sa to týka, ktorí vedia si predstaviť, čo to prinesie v praxi. A potom postupne zužovať, filtrovať zlé veci, zužovať to tak, aby do Národnej rady prišiel zákon, ktorý bude dobre pripravený a ktorý možno potrebujeme vyladiť už len minimálne. Toto sa presne nestalo. Prišiel sem, prišla sem novela Trestného zákona, ktorá je veľkou novelou, a porovnal by som to možno s Občianskym alebo Obchodným zákonníkom, s kódexami, ktoré treba pripravovať veľmi do šírky aj do hĺbky. To sa nestalo a my teraz hovoríme o tých dôsledkoch, ktoré to budú mať, nastavujeme zrkadlo vládnej koalícii a myslím, že ten čas stojí za to. Lebo ľudia viac a viac to chápu a keď bude zákon účinný, vrátia sa k tomu a budú si to vedieť prepojiť. Ďakujem.
Hrušovský, Pavol, podpredseda NR SR (2010-09-07):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 102 prítomných, 80 za, 3 proti, 19 sa zdržalo. Návrh sme schválili. Ďalší návrh.
Pleštinská, Zita, poslankyňa NR SR (2021-10-22):
Ďakujem, pán kolega Kmec, za tvoje konštruktívne vystúpenie. Napriek tvojej kritike, Peter, a trochu aj sarkastickým poznámkam môžem konštatovať, že zasadania výboru pre európske záležitosti prebiehali v konštruktívnom duchu a ďakujem za našu korektnú spoluprácu. Vítam, že pri účasti aj poslancov Európskeho parlamentu sme mohli diskutovať horúce témy týkajúce sa európskych politík. Vyzdvihujem aj spoluprácu s Ministerstvom zahraničných vecí Slovenskej republiky, s pánom ministrom Ivanom Korčokom, štátnymi tajomníkmi Martinom Klusom a štátnou tajomníčkou Ingrid Brockovou. Európska únia postup... sa postupne stala našou súčasťou, pevnou súčasťou životov nás všetkých. Okrem toho, že sme Slováci, sme aj Európania a to nám garantuje nové práva a dáva nám nové možnosti. Môžeme aktívne vstupovať do tvorby európskych politík či už účasťou vo voľbách do Európskeho parlamentu, alebo vyjadrením svojho názoru v rôznych konzultáciách, alebo zapojením sa do európskej občianskej iniciatívy. V týchto dňoch prebieha summit Európskej únie, je to náročné obdobie. Myslím si, že aj témy sú veľmi aktuálne, a verím, že výstup z tohto summitu bude pre nás novým riešením či energetickej situácie, aj iných politík. A verím, že pán premiér prinesie pre nás dobrú správu z Bruselu. Ďakujem pekne.
Hrnčiar, Andrej, podpredseda NR SR (2017-03-28):
Pán poslanec Marosz.
Paška, Pavol, predseda NR SR (2014-11-10):
Pán poslanec Hudacký.
Figeľ, Ján, podpredseda NR SR (2013-06-17):
Na vystúpenie pána poslanca sú tri faktické poznámky. Končím možnosť ďalších. Nech sa páči, Zsolt Simon.
Šeliga, Juraj, podpredseda NR SR (2020-09-29):
Prezentujme sa, prosím, a hlasujme. (Prezentácia.) Prítomných 75 poslancov. (Smiech a ruch v sále.) V zmysle § 23 ods. 6 vyhlasujem pätnásťminútovú prestávku. O slovo požiadal predseda Národnej rady, ktorý ma požiadal, aby som zvolal poslanecké grémium. Ihneď. (Zasadnutie poslaneckého grémia.) (Po zasadnutí poslaneckého grémia.)
P. Hrušovský, predseda NR SR: (2003-10-30):
(Hlasovanie.) Prítomných je 132 poslancov, za 78, proti 54. Konštatujem, že Národná rada po opätovnom prerokovaní návrh zákona schválila. Teraz poprosím pani poslankyňu Rusnákovú, aby ako poverená spravodajkyňa výboru pre školstvo, vedu, mládež, vzdelanie a šport Národnej rade predniesla návrhy hlasovaní k pánom prezidentom vrátenému zákonu z 22. septembra 2003 o skončení činnosti a spôsobe zániku Fondu detí a mládeže. Nech sa páči, pani poslankyňa. E. Rusnáková, poslankyňa: Ďakujem. Vážený pán predseda, vážené kolegyne, kolegovia, v časti štyri spoločnej správy sú uvedené návrhy prezidenta, ktoré gestorský výbor odporúča schváliť. Gestorský výbor odporúča hlasovať o návrhoch spoločne.
Hrušovský, Pavol, podpredseda NR SR (2011-03-22):
Pán poslanec Glváč.
Laššáková, Jana, podpredsedníčka NR SR (2012-07-02):
Zaujmite miesto, pán poslanec, pre navrhovateľa. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tiborovi Lebockému. Nech sa páči, pán poslanec.
B. Bugár, podpredseda NR SR: (2003-11-05):
Pani poslankyňa Záborská, nech sa páči, zaujmite miesto určené pre spravodajcov. Pani poslankyňa Záborská, naposledy vás vyzývam, aby ste sa zúčastnili rokovania. Nech sa páči, budeme pokračovať v rokovaní. V rozprave vystúpi pán poslanec Paška, máte slovo, pripraví sa pani poslankyňa Záborská. Pán poslanec, pýtam sa vás, či máte záujem vystúpiť, lebo inak stratíte poradie. Nech sa páči, máte slovo.
Fronc, Martin, poslanec NR SR (2015-05-22):
Ďakujem kolegom, ktorí vystúpili a podporili tento návrh zákona. Veľmi krátko chcem sa vyjadriť. Naozaj to nie je žiaden nový výmysel. Naozaj je to vec, ktorá je vyskúšaná a osvedčená v mnohých krajinách. Je to vec, ktorá naozaj by pomohla nášmu vzdelávaciemu systému, našim deťom. Ale jednu takú zvláštnosť alebo možno trošku pikošku by som vám povedal, že keď som prišiel s týmto návrhom, objavilo sa to, mal som telefonát a nejaký pán sa ku mne hlásil na návštevu. Prišiel a predstavil sa, dal mi vizitku a bol to zástupca amerických obchodných kruhov. Zaujímal sa o vec a povedal, že sú pripravení s autobusmi. Samozrejme, je to pre nich biznis, ja to chápem. Len chcem to povedať v inej súvislosti, pretože v debatách, keď sme pripravovali ten zákon, zaznievalo neraz, a oprávnene, že, viete, ale na tých školách v obciach nebudú vždy potrebovať autobus, ktorý má 45 miest, ale že budú potrebovať autobus, ktorý bude mať povedzme 20 miest alebo podobne. A on vtedy doniesol mi aj materiály s autobusmi školskými, ktoré sú pripravené, vyrábajú ich, sú rôznej veľkosti a naozaj prispôsobené s tými vecami na to, aby to bolo vhodné práve na takéto používanie s tým, že, samozrejme, tie autobusy už v tých dobách boli vybavené aj tým, aby do nich mohli nastupovať tí, ktorí majú fyzický hendikep. Čiže pre mňa bolo prekvapenie už len to, že o takúto legislatívu sa niekto zaujíma a sleduje ju aj v Spojených štátoch. Ale chcem povedať, že aj zabezpečenie konkrétne autobusmi, ktoré by boli dobré, by určite nebol problém. Ďakujem.
P. Hrušovský, predseda NR SR: (2005-09-23):
(Hlasovanie.) 121 prítomných, 92 za návrh, 6 proti, 22 sa zdržalo, 1 nehlasoval. Návrh sme schválili. Pristúpime k tretiemu čítaniu . Otváram rozpravu. Pýtam sa poslancov, či sa hlási niekto do rozpravy. Pán poslanec Šulaj. Končím možnosť ďalších prihlášok do rozpravy. Nech sa páči, pán poslanec Šulaj.
Vaľová, Jana, poslankyňa NR SR (2011-03-25):
Ďakujem veľmi pekne. Aj keď je to zákon o cestovnom ruchu, tak predsa tá teatrálnosť pánovi Matovičovi nechýbala, lebo on je teatrálny, to je známe. Ale ja by som sa chcela ozvať k tým tričkám. Pán Matovič, viete, s jednou vecou budem súhlasiť, že ste prišli dehonestujúco oblečený, prišli ste. Prišli ste vo vyťahanom tričku a predstavte si teraz, že všetky ženy začneme nosiť nápisy na prsiach a budeme tu demonštrovať, pán predseda parlamentu, každý deň nejaké iné výročie. Ja sa pýtam, akú vážnosť bude mať tento parlament? Ja si myslím, že stačilo, že ste dostal slovo od pána predsedu, vôbec že ste mohol vyjadriť svoje slová, nieto aby ste mal tričko, lebo ja si myslím, že v parlamente sa vyjadrujeme slovne. A nebudeme sa vyjadrovať nápismi na prsiach, pretože ozaj toto nepatrí do parlamentu. Keby ste si zobral aspoň sako, bolo by to skutočne nedehonestujúce, ako ste povedal. A, pán Matovič, chcem sa vás spýtať: Vy vôbec viete, čo to je donosiť dieťa? Vaša kolegyňa Jurinová to vie, lebo je žena. (Hlasy z pléna a potlesk.) Vy to vôbec neviete, aspoň dúfam, že má dieťa. Vaša kolegyňa to vie, vy to neviete. Prosím vás pekne, nechajte to na ženy, či tie deti donosia, alebo nedonosia, sme v demokracii, to je po prvé. A po druhé sa vás chcem spýtať: Čo ste vy urobil pre tie deti, keď rozprávate o nejakom rozkrádaní peňazí? Vy podporujete detské domovy? Vy ste dal peniaze na nemocnice? Čo ste urobil? Máte dosť tých peňazí, ktoré ste všetky previedol na svoju manželku, ako ste povedal. Nie preto z charity, že svoju ženu podľa mňa, ako ste povedal, teda aby ste sa k nej slušne správal. Skúste tie peniaze previesť na detské domovy a do nemocníc, aby tie ženy mali v tých nemocniciach možno lepšie podmienky, a potom rozprávajte a noste tuná vyťahané tričká. Ale viete, ako sa hovorí, o chlapovi svedčia činy a nie to, čo rozpráva. Keď budem vedieť, že niečo činíte, tak vám aj budem veriť. A prosím vás pekne, ani tie vyťahané tričká nikoho nepresvedčia. Ale, pán Matovič, už buďte chlap a urobte niečo pre túto spoločnosť. Ďakujem. (Potlesk.)
Blanár, Juraj, podpredseda NR SR (2021-06-24):
Nech sa páči.
Mikloško, Jozef, poslanec NR SR (2015-03-17):
Ja by som chcel pánovi poslancovi pripomenúť ešte tri fakty, ktoré snáď podčiarknu dôležitosť toho zrušenia amnestií. Ja som bol u prezidenta Kováča tri roky ako jeho radca a pamätám sa na strašné útoky vtedajšieho premiéra, keď sa potom Kováč stal Tomášom Bórusom, by som to tak básnicky povedal. Naozaj, Mečiar vtedy ignoroval, obmedzoval, šikanoval tento úrad. A bolo až švandovné, vtedy som plakal, teraz sa z toho smejem. Situácia v decembri 1994, keď náhle vláda prišla k moci a prezident Kováč išiel do Vatikánu, kde sa diali strašné veci, ale to nechcem tu spomenúť. Druhá poznámka je, noviny Slovenská republika, ktoré naozaj vtedy pripravovali pôdu pre všetky ďalšie nezákonnosti, ktoré sa stali, útočili na prezidenta, pamätajú sa všetci na to. Chcem pripomenúť, že tí redaktori, mnohí dnes pracujú ako keby nič v iných médiách, nikdy nepovedali: „prepáčte“. Tam sa rodila ideologická záležitosť. Tretia vec je divoká privatizácia. Vtedy naozaj jeho kamaráti, pána Mečiara, vytvorili naraz vrstvu bohatých, ktorých tí seriózni podnikatelia už nikdy nedohonia. Minule mi priamy účastník takej privatizácie povedal, mali tri strany položiek, jeden riadok – jedna položka, a takto sa rozhodovali: Ferovi nedáme, Fero, nie, Fero je rozvedený trikrát, má frajerku, Jano neplatí dane, Pišta neni náš, tak dáme Jožovi, Jožo je výborný, dobre, tomu to dáme a, bum, išlo sa na ďalšiu položku. Čiže toto bola vtedy právna situácia v tejto vláde, o ktorej teraz hovoríme a ktorej amnestie by naozaj bolo treba dať na poriadok. Ďakujem.
Glváč, Martin, minister obrany SR (2014-07-03):
Ďakujem veľmi pekne. Hoci som bol označený, že teda som nebol na vojne. Vidíte, ja som bol len na katedre, až potom som dostal modrú knižku a už som čatár absolvent. Kolega Galko, ktorý to písal, tu nie je. Takže asi som bol dobrý študent – vojak. Ale chcem povedať, v médiách v minulosti alebo teda posledné dva týždne prešlo a to bol naozaj kolega Lipšic, ktorý mi položil otázku, aký mám ja osobný názor na zavedenie povinnej vojenskej služby základnej. Ja som uviedol príklad z Nórska, kde mi ministerka obrany oznámila, že zaviedli povinnú vojenskú službu na dvanásť mesiacov aj pre ženy, aj pre mužov. A oni odvedú všetkých brancov a potom si, potom si rezort obrany vyberie podľa možností, či už finančných, alebo podľa potrieb, ktorú skupinu, ktorú skupinu a aké počty ľudí potrebujú. Ja som tu položil otázku, či nie je problém, že niektorí musia ísť a niektorí nepôjdu a sú zvýhodnení. Tak tam sa podarilo preklopiť to do takej roviny, že zvýhodnení sa cítia tí, ktorí tu službu absolvujú, a berú to ako vlastenectvo, a že niečo urobia pre tú republiku, ktorá im, samozrejme, v sociálnom systéme niečo poskytne. Nemaľujeme si, samozrejme, nejaké zámky veľké, že toto sa dá urobiť a takáto situácia sa dá dosiahnuť za päť-desať rokov. Ale myslím si, že aj zavedenie aktívnych záloh má, je to určitým prvým krokom. Ja len na dovysvetlenie toho, že na, po tomto uvedení tohto príkladu, kde keď som povedal, že som fanúšik takejto základnej vojenskej služby, sa uviedlo v médiách, že chcem zaviesť ročnú základnú vojenskú povinnú, povinnú službu. Takže to nie je pravda, rezort obrany neuvažuje so zavedením základnej povinnej vojenskej služby, ani na to vzhľadom na posledných dvadsať rokov už nemáme kapacity, či už priestorové, pretože veľa kasární bolo predaných, technické a materiálne a ani, ani finančné. Ale považujeme projekt aktívnych záloh alebo teda dobrovoľnej vojenskej služby a následne aktívnych záloh ako pilotný projekt, ktorý môže daný stav len vylepšiť. Ďakujem veľmi pekne.
Klus, Martin, podpredseda NR SR (2019-10-28):
Ďakujem. Evidujem reakciu na faktické poznámky. Ale ešte predtým mi dovoľte privítať našich priateľov a kolegov poslancov a vedúcich jednotlivých výborov z Čiernej Hory. Vitajte u nás v Národnej rade. Dobro došli! (Potlesk.) Nech sa páči, pán poslanec Kéry.
Paška, Pavol, predseda NR SR (2012-10-25):
Hlasujeme o bodoch 1, 3 až 7, odporúčanie je schváliť. (Hlasovanie.) 139 prítomných, 89 za, 48 sa zdržalo, 2 nehlasovali. Máme súhlas, môžeme ísť ďalej.
Pellegrini, Peter, podpredseda NR SR (2020-04-20):
Ďakujem pekne, pani ministerka. Dávam teraz slovo spoločnému spravodajcovi pánovi poslancovi Dostálovi, nech sa páči.
Jakab, Július, poslanec NR SR (2023-12-18):
Ďakujem veľmi pekne pani poslankyni Kosovej za vystúpenie. Bavíme sa tu o zvyšovaní fyzickej aktivity obyvateľstva, podpore psychického zdravia alebo podpore národnej hrdosti. Ja by som možno už aj nejaký ten úspech prisúdil, aj keď to nie je ešte nové ministerstvo, že predsa to zvyšovanie fyzickej aktivity obyvateľstva sa im darí, účasť na protestoch je pomerne slušná a nie je to len zvyšovanie fyzickej aktivity mladého obyvateľstva, ale aj staršej generácie. O tej podpore psychického zdravia a podpore národnej hrdosti, to je trocha otázne. A v tej svojej rozprave ste sa dotkli aj štátneho rozpočtu, tak k tomuto ministerstvu by som prečítal niečo zo stanoviska NKÚ a budem citovať: „Napriek viazaniu výdavkov kapitol štátneho rozpočtu na úrovni 5 % osobných výdavkov počíta návrh rozpočtu s rastom počtu zamestnancov verejnej správy o 15-tisíc. Podľa programového vyhlásenia vlády vláda plánuje reformu verejnej správy, ktorá má priniesť významné úspory na investičných aj prevádzkových nákladoch štátu. NKÚ upozorňuje, že zakladanie nových úradov vrátane zriadenia nového ministerstva je v rozpore s touto optimalizáciou. V návrhu rozpočtu sa vzniku nového ministerstva cestovného ruchu a športu venuje len jedna veta a nie je jasné, koľko zdrojov bude preň vyčlenených a či pôjde o presun súčasných štátnych zamestnancov z iných kapitol, alebo o prijatie nových. Rovnako nie je jasné konkrétne zameranie, ciele a politiky, na ktoré sa bude nové ministerstvo zameria... na ktoré bude nové ministerstvo zamerané a aké kompetencie a nástroje na dosahovanie cieľov mu budú stanovené.“ A presne tak, ako sme sa na výbore nič nedozvedeli o tomto ministerstve, tak sa o tom nedozvedelo nič ani NKÚ zo stanoveného rozpočtu. (Potlesk.)
Matovič, Igor, poslanec NR SR (2015-11-27):
Pani, myslím si, že pán Štefan Kuffa mohol... (Prerušenie vystúpenia predsedajúcou a ruch v sále.)
Dostál, Ondrej, poslanec NR SR (2021-02-05):
Vážená pani ministerka, vážený pán podpredseda Národnej rady, kolegyne, kolegovia, dovoľte, aby som vás informoval o prerokovaní vládneho návrhu zákona v ústavnoprávnom výbore. Národná rady pridelila návrh zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na jeho prerokovanie v gestorskom výbore. Poslanci Národnej rady, ktorí nie sú členmi výboru, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákon prerokoval 5. februára 2021 a odporúčal ho Národnej rade schváliť. Časť IV gestorskej správy obsahuje jeden pozmeňujúci návrh. Gestorský výbor ho odporúča schváliť. Gestorský výbor odporúča schváliť návrh zákona ako celok. Správa ústavnoprávneho výboru o prerokovaní návrhu zákona, tlač 421a, bola schválená uznesením ústavnoprávneho výboru dnes. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru. Pán podpredseda, otvorte, prosím, rozpravu.
Viskupič, Marián, poslanec NR SR (2020-04-23):
Ďakujem. Zápisnica o výsledku tajného hlasovania o návrhu na voľbu predsedu Štátnej komisie pre voľby a kontrolu financovania politických strán, ktoré sa konalo 23. apríla 2020. Na tajné hlasovanie o návrhu na voľbu predsedu Štátnej komisie pre voľby a kontrolu financovania politických strán bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Štátnej komisie pre voľby a kontrolu financovania politických strán všetci poslanci odovzdali hlasovacie lístky. Zo 144 hlasovacích lístkov bolo 11 neplatných a 133 platných. Podľa platných hlasovacích lístkov overovatelia zistili, že: - za Augustína Hambáleka hlasovalo za 0, proti 72, zdržalo sa 61, - za Radovana Hrádeka hlasovalo za 12, proti 71, zdržalo sa 50, - za pani Vladimíru Klimentovú za 0, proti 71, zdržalo sa 62, - za pána Jána Knappa hlasovalo za 31, proti 58, zdržalo sa 44, - za pána Jiřího Kubáčeka hlasovalo za 0, proti 71, zdržalo sa 62, - za pána Karola Kubelu za 0, proti 71, zdržalo sa 62, - za pána Mareka Mališa za 1, proti 68, zdržalo sa 64, - za Radovana Ondrejku za 0, proti 69, zdržalo sa 64, - za pána Ladislava Orosza za 85, proti 15, zdržalo sa 33, - za pani Janku Piskovú za 0, proti 70, zdržalo sa 63, - za pána Jaroslava Rybanského za 1, proti 70, zdržalo sa 62, - za pána Miroslava Sopka za 2, proti 67, zdržalo sa 64, - za pána Juraja Vačoka za 0, proti 70, zdržalo sa 63 a - za pána Petra Zoľáka za 0, proti 72, zdržalo sa 61. Na voľbu Štátnej komisie pre voľby a kontrolu financovania politických strán je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Štátnej komisie pre voľby a kontrolu financovania politických strán zvolený pán Ladislav Orosz. Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky.